Discoperta europee de America

Le expression discoperta europee de America es usate pro referer se al prime arrivata documentate del navigator genuese Christophoro Columbo in le Americas in 1492, cum grande consequentias historic pro tote le mundo. Le explorator attingeva lo que on credeva esser le Indias occidental apud le costas de un insula caribe, que ille denominava Hispaniola, in un expedition super tres caravellas financiate per le Corona de Castilia, qui dunque initiava le colonisation europee del Nove Mundo.

Al die del discoperta columbian, le continente american era jam habitate per numerose gentes, emigrate ab Asia durante le prehistoria probabilemente usante un ponte glacial tra le stricto de Bering, deinde le diverse civilisationes que floresceva in le vaste territorios se componeva de varie tribos, clanes, nationes, e imperios.

In ultra, le real discoperta europee de America eveniva seculos antea, quando circa in le anno 1000 le explorator norvegian Leif Erikson fundava le colonia de Vinlandia in le actual Terranova, Canada. Iste colonia totevia non perdurava, e post su decadimento le memoria documentate del interprisa se perdeva in le tempore, restante vive solo in le contos del sagas nordic e reportate al lumine in le era moderne per excavationes archeologic in loco. Igitur illo non comportava le enorme alterationes global que in vice ha sequite le secunde discoperta europee.

Categoria:Historia